बुड़शाम में नहर के पास लूटपाट की साजिश करते 4 बदमाशों को पकड़ा
समालखा| बुड़शामनहर के पास पुलिस ने लूट के इरादे से खड़े चार बदमाशों को पिस्तौल, सरिये समेत गिरफ्तार किया। आरोपियों को सोमवार को अदालत में पेश किया जाएगा। पुलिस के अनुसार सीआईए-2 डाहर बाईपास के पास थी। सूचना मिली कि बुड़शाम नहर के पास चार युवक लूटपाट करने की फिराक मेंं खड़े है। सूचना मिलने के बाद जब वह पहुंचे तो गाड़ी को नहर से कुछ दूरी पर रोक दिया। पुलिस के अनुसार ईएचसी रमेश कुमार को सिविल में ड्रेस मेंं भेजा दिया और बाकी टीम सदस्य छिपकर पीछे पीछे चलते रहे। नहर के नजदीक जाते ही पहले से खड़े हथियार सरिये से लैस बदमाशों ने उसके साथ लूटपाट करने का प्रयास किया तो उसने आवाज दी। आवाज देने के बाद टीम ने चारों बदमाशोंं को पकड़ लिया। पूछताछ करने पर आरोपियों की पहचान गन्नौर के वार्ड 8 निवासी गौरव, सूरज निवासी पाई बाहणा (पुंडरी), सुखविंद्र निवासी डाटा (हांसी) विक्की निवासी आजाद नगर बेलची शरीफ (बिहार) के रूप में हुई।
hin_Deva hin_Deva